**Študijski red Univerze v Ljubljani**

**NEGATIVNA OCENA NA IZPITU ne razveljavi rezultatov sprotnih oblik preverjanja** in ocenjevanja znanja in drugih obveznosti, ki so bile uspešno opravljene v tekočem ali prejšnjih dveh študijskih letih, kadar te predstavljajo pogoj za pristop k izpitu.(vaje, seminarske ipd,. veljajo dve študijski leti).

**Med zaključkom predavanj** in **do roka za vpis** v naslednji letnik morajo biti razporejeni **VSAJ TRIJE IZPITNI ROKI** in to tako, da je **na isti dan** razpisan samo **en izpitni rok obveznih učnih enot** letnika, ki se izvajajo **v tekočem semestru**.

**ŠTEVILO IZPITNIH ROKOV** **za predmete**, **ki se** v tekočem študijskem letu **ne izvajajo**, se določi:

* + v prvem študijskem letu po prenehanju izvajanja tri izpitne roke,
	+ v drugem študijskem letu po prenehanju izvajanja vsaj en izpitni rok,
	+ v tretjem in naslednjih študijskih letih po prenehanju vsaj en izpitni rok na pisno pobudo vsaj enega študenta.

**ŠTEVILO OPRAVLJANJ IZPITOV:**

* + **štiri** za 1. in 2. stopnjo, **na prošnjo** se lahko odobri **peti** rok
	+ **dva** za 3. stopnjo, **na prošnjo** se lahko odobri **tretji** rok
	+ **Velja samo za predmete, ki so jih študenti vpisali od 2017/18.** Za izpite iz preteklih let veljajo stara pravila.

**PRIJAVA NA IZPIT**

- najkasneje **5 dni** pred rokom / **odjava** najkasneje **do poldneva na dan pred izpitom.** Štejejo se vsi dnevi v letu.

* Študent pri prikazu razpisanih izpitnih rokov vidi, do kdaj se lahko prijavi oz. odjavi od izpita. Študent na seznamu odprtih prijavnic vidi rok, do katerega se lahko odjavi. Študent, ki se ni odjavil, mora v roku 3 dni poslati opravičilo, potem se mu označi odjava od izpita.

**TRAJANJE IZPITA**

* **Ustni izpit** se opravlja **največ dve šolski uri**. Ustni izpit je javen. Objava ocene takoj.
* **Pisni izpit** se opravlja **največ štiri šolske ure. Ocene** je potrebno **objaviti** najkasneje **sedmi delovni dan po opravljanju** izpita. Študent ima pravico do vpogleda v pisni izpit in pojasnila ocene odgovorov na vprašanja.
* **Izpit, ki je pisni in ustni** mora biti **zaključen najkasneje v dveh tednih** **od** datuma **razpisanega** izpitnega **roka**.
* **Datum opravljene obveznosti je datum vpisa ocene**, ne datum razpisanega roka.

**PONAVLJANJE IZPITA**

- ob neuspešnem opravljanju – lahko tudi v istem izpitnem obdobju, če so na voljo roki.

**OCENE**  **samo od 5-10**

**IZBOLJŠEVANJE OCENE** – **do zaključka študija**:

* + šteje se boljša ocena
	+ študent ocene ne more popravljati, če je bil prej pri opravljanju izpita dva ali večkrat neuspešen